jkorsvik/nowiki_second_scrape_merged huggingface dataset:
Inge André Olsen

Inge André Olsen (født 21. januar 1978) er en  norsk fotballeder og tidligere fotballspiller som er sportsjef for den danske klubben AaB Fodbold.Han var forsvarsspiller i Stabæk. Han kom til Stabæk i 1998 etter å ha spilt for Start. Han har 27 kamper og 1 mål på aldersbestemte landslag.
IA, som han kalles i Stabæk-miljøet, ble av mange regnet som ett av Norges absolutte største forsvarstalenter. Skader har imidlertid ødelagt mye for ham. Han spilte fast første sesongen i Stabæk, men de tre neste sesongene ble preget av bl.a. et par benbrudd. 
I mars 2007 ble han innkalt til sin første landslagssamling for det norske A-landslaget, i en alder av 29 år. Dessverre fikk han et benbrudd rett etter det, og mistet begynnelsen av 2007-sesongen i Tippeligaen.
På slutten av 2007-sesongen ble han lånt ut til Start, og var blant lagets best spillende spillere, til tross for at Start rykket ned til Adeccoligaen. Han vendte så tilbake til Stabæk, før han ble lånt ut til Strømsgodset for hele sesongen 2008.
Den 21. januar 2010 ble det meldt at Olsen hadde lagt opp som aktiv fotballspiller på grunn av helsen; han ville ikke gjøre større skade enn det allerede var gjort på kroppen. Det utslagsgivende var hans siste hælskade, som ble operert uten at skaden ble noe bedre.1. januar 2011 tok Olsen over som sportslig leder i Stabæk etter Tom Schelvan, og har dermed det overordnede ansvaret for klubbens elitesatsing på herresiden.
18. desember 2019 ble det offentliggjort at han tar over som sportsjef for den danske klubben AaB Fodbold fra 1. april 2020.


== Referanser ==


== Eksterne lenker ==
(en) Inge André Olsen – kategori av bilder, video eller lyd på Commons 
(en) Inge André Olsen på Internet Movie Database 
(en) Inge André Olsen – Transfermarkt 
(en) Inge André Olsen – Transfermarkt (manager) 
(en) Inge André Olsen – FootballDatabase.eu 
(no) Inge André Olsen – Norges Fotballforbund 
(en) Inge André Olsen – FBref
A.C. Bhaktivedanta Swami Prabhupada

A.C. Bhaktivedanta Swami Prabhupada eller Srila Prabhupada A.C. Bhaktivedanta Swami Prabhupada (født 1. september 1896 i Calcutta, India, som Abhay Charan De, død 14. november 1977) er kjent som grunnleggeren av den hinduiske misjonsbevegelsen ISKCON (Hare Krishna-bevegelsen).


== Referanser ==


== Eksterne lenker ==
harekrishna.no
gauranga.org
MetLife Building

MetLife Building, opprinnelig kalt Pan Am Building etter den første eieren Pan American World Airways, er en skyskraper i New York.
MetLife er med 246 meter New Yorks 14. høyeste bygning. Bygningen sto ferdig i 1963, og er fremdeles et av verdens største kontorbygg, målt etter gulvflate; 260 000 m². Den massive fasaden (som av arkitektene var ment å skulle ligne formen på en flyvinge), samt det at den sperrer utsikten langs Park Avenue, har gjort MetLife til den kanskje mest forhatte bygningen i New York blant byens innbyggere. På tross av det er den populær blant leietakere, bl.a. på grunn av nærheten til Grand Central Terminal.
Etter at Pan Am gikk konkurs i 1991, ble bygningen overtatt av den nåværende eieren, Metropolitan Life Insurance Company.


== Eksterne lenker ==
The Midtown Book
Mary Pickford

Mary Pickford (født Gladys Louise Smith 8. april 1892 i Toronto i Ontario, død 29. mai 1979 i Santa Monica i Los Angeles i California) var en kanadisk-amerikansk skuespiller, filmprodusent og manusforfatter. 
Pickford grunnla filmselskapet United Artists i 1919, sammen med Douglas Fairbanks, Charlie Chaplin og D.W. Griffith. Hun var gift med Fairbanks fra 1920 til 1936. I 1927 var Pickford også med på å grunnlegge Academy of Motion Picture Arts and Sciences. Om lydfilm uttalte hun: «Å sette lyd til film ville være som å ta leppestift på Venus av Milo.»Pickford var kjent for slangekrøllene sine, men i 1928 fulgte hun moten og klippet dem av, noe som fikk amerikanske aviser til å skrive at uskyldens tid var forbi. «Man skulle nesten tro at jeg hadde myrdet noen,» sa hun etterpå. «Og kanskje jeg hadde det.»Pickford vant Oscar for beste kvinnelige hovedrolle for rolletolkningen sin i dramafilmen Coquette (1929). Hun pensjonerte seg som skuespiller i 1933. Pickford fikk en stjerne på Hollywood Walk of Fame i 1960 og ble belønnet med en æres-Oscar i 1976. I 1999 ble hun kåret til tidenes 24. største kvinnelige filmlegende av Det amerikanske filminstituttet.


== Filmografi ==


== Referanser ==


== Eksterne lenker ==
(en) Mary Pickford – kategori av bilder, video eller lyd på Commons 
(en) Mary Pickford – galleri av bilder, video eller lyd på Commons 
(en) Mary Pickford på Internet Movie Database 
(sv) Mary Pickford i Svensk Filmdatabas 
(da) Mary Pickford på Filmdatabasen 
(fr) Mary Pickford på Allociné 
(en) Mary Pickford på AllMovie 
(en) Mary Pickford hos Turner Classic Movies 
(en) Mary Pickford hos Rotten Tomatoes 
(en) Mary Pickford hos The Movie Database 
(en) Mary Pickford hos Internet Broadway Database 
(en) Mary Pickford på Discogs 
(en) Mary Pickford på MusicBrainz 
(en) Mary Pickford på Last.fm 
(en) Mary Pickford hos American National Biography 
(en) Mary Pickford hos The Peerage
Janet Gaynor

Janet Gaynor (født Laura Augusta Gainor 6. oktober 1906 i Philadelphia i Pennsylvania, død 14. september 1984 i Palm Springs i California) var en amerikansk filmskuespiller som i 1928 var den første som vant en Oscar for beste kvinnelige hovedrolle. Hun har fått en stjerne på Hollywood Walk of Fame.


== Filmografi (utvalg) ==

1927 – Syvende himmel

1927 – Solopgang

1928 – Gatens engel

1929 – Drevet av kjærlighet

1930 – En studie i flirt

1933 – Lykkens karusell

1934 – Servants' Entrance

1935 – Kampen for lykken

1937 – En stjerne blir født


== Referanser ==


== Eksterne lenker ==
(en) Janet Gaynor på Internet Movie Database 
(sv) Janet Gaynor i Svensk Filmdatabas 
(da) Janet Gaynor på Filmdatabasen 
(fr) Janet Gaynor på Allociné 
(en) Janet Gaynor på AllMovie 
(en) Janet Gaynor hos Turner Classic Movies 
(en) Janet Gaynor hos Rotten Tomatoes 
(en) Janet Gaynor hos The Movie Database 
(en) Janet Gaynor hos Internet Broadway Database 
(en) Janet Gaynor på Internet Broadway Database
Artikkelen har ingen egenskaper for filmpersondatabaser i Wikidata
Janet Napolitano

Janet Napolitano (født 29. november 1957 i New York City i USA) er en amerikansk jurist og politiker tilknyttet Det demokratiske parti, og USAs sikkerhetsminister i Barack Obamas regjering. Hun var tidligere guvernør i den amerikanske delstaten Arizona. Hun ble valgt første gang i 2002, og gjenvalgt i 2006. Hun var Arizonas tredje kvinnelige guvernør og den første kvinnelige guvernør som har blitt gjenvalgt.
Janet Napolitano er av italiensk bakgrunn, og ble oppdratt som metodist i Pittsburgh i Pennsylvania og i Albuquerque i New Mexico. Hun begynte sin universitetsutdannelse ved Santa Clara University i Santa Clara i California men fortsatte etter grunneksamen i Virginia. Janet Napolitano er Juris Doctor fra University of Virginia School of Law og har tjenestegjort som aktor ved den føderale distriktsdomstolen i Arizona (United States District Court for the District of Arizona). Hun var Arizonas justisminister 1999 – 2003, før hun ble Arizonas guvernør.


== Referanser ==


== Eksterne lenker ==
(en) Janet Napolitano – kategori av bilder, video eller lyd på Commons 
(en) Janet Napolitano på Internet Movie Database 
(en) Arizona Governor Janet Napolitano offisiell delstatsside
Norma Shearer

Edith Norma Shearer (født 10. august 1902 i Montréal i Quebec i Canada, død 12. juni 1983 i Woodland Hills i California) var en canadisk-amerikansk filmskuespiller som vant en Oscar for beste kvinnelige hovedrolle i 1930. Hun har fått en stjerne på Hollywood Walk of Fame.


== Filmografi (utvalg) ==
1920: Gjennem stormen (Way Down East)
1920: Han som faar ørefikene (He Who Gets Slapped)
1925: Nesten gift (Excuse Me)
1925: Trænger du hjælp, saa rop!
1927: Gamle Heidelberg (The student Prince in Old Heidelberg)
1929: Mrs. Cheyneys siste eventyr (The Last of Mrs. Cheyney)
1929: The Hollywood Revue of 1929
1929: De fraskiltes barn (Their Own Desire)
1930: Hun, den fraskilte (The Divorcee)
1931: Den frie kjærlighet (Strangers May Kiss)
1931: Syndere (A Free Soul)
1931: Hvetebrødsdager/På bryllupsreise (Private Lives)
1932: Selsomt mellomspill (Strange Interlude)
1932: Smil gjennom tårer (Smilin' Through)
1932: Slik elsker jeg deg
1939: Uten omsvøp (Riptide)
1934: Elisabeth Barretts kjærlighet (The Barrets of Wimpole Street)
1936: Romeo og Julie
1938: Marie Antoinette
1939: Storm over Europa (Idiot's Delight)
1939: Kvinner (The Women)
1940: Escape
1942: We Were Dancing
1942: Her Cardboard Lover


== Referanser ==


== Kilder ==
Maltin, Leonard (2003). Leonard Maltin's Movie and Video Guide 2004. Signet. ISBN 0-451-20940-0. 
Wold, Ragnar; Bech, Leif-Erik (1957). Filmens stjerner. Schibsted. 


== Eksterne lenker ==
(en) Norma Shearer – kategori av bilder, video eller lyd på Commons 
(en) Norma Shearer – galleri av bilder, video eller lyd på Commons 
(en) Norma Shearer på Internet Movie Database 
(sv) Norma Shearer i Svensk Filmdatabas 
(da) Norma Shearer på Filmdatabasen 
(fr) Norma Shearer på Allociné 
(en) Norma Shearer på AllMovie 
(en) Norma Shearer hos Turner Classic Movies 
(en) Norma Shearer hos Rotten Tomatoes 
(en) Norma Shearer hos The Movie Database 
Artikkelen har ingen egenskaper for filmpersondatabaser i Wikidata
Tucson

Tucson (uttales /ˈtusɑn/) er den nest største byen i delstaten Arizona i USA. Den er også sete for fylket Pima County. Folketellingen i 2004 satte befolkningen innenfor bygrensene til 521 605, og til 931 210 for Tucson og omegn.


== Geografi ==
Byen har et areal på 505,3 km², og ligger 728 m over havet. Den er omgitt av fem fjellkjeder – Santa Catalina-fjellene og Tortolita-fjellene i nord, Santa Rita-fjellene i syd, Rincon-fjellene i øst, og Tucson-fjellene i vest. Byen ligger langs Santa Cruz-elven, et elveleie som er tørt mesteparten av året, men som det tidvis strømmen vann gjennom i kortere perioder under monsunen.
Tucson ligger langs I-10 motorveien som går til Phoenix og Los Angeles i nordvest, og til El Paso og Jacksonville i øst. I-19 motorveien starter i Tucson og går ned til Nogales ved grensen til Mexico.


== Historie ==

Tucson ble trolig først besøkt av paleoindianere som kom dit for rundt 12 000 år siden. Nyere arkeologiske utgravinger ved Santa Cruz-elven har funnet en landsby som er 4 000 år gammel. Fra rundt 1200 f.kr. til 50 e.kr drev de lokale innbyggerne med jordbruk. De hadde omfattende vanningsanlegg, og plantet mais, bønner og andre vekster. I tillegg sanket de lokale vekster og drev med jakt. Hohokam-indianerne bodde i området rundt 600–1450 e.kr.
Jesuittmisjonæren Eusebio Francisco Kino ankom dalen i 1692 og stiftet misjonsstasjonen San Xavier del Bac i 1700. Den spanske kronen etablerte et fort i området i 1775, og byen ble kalt Tucson. Tucson ble en del av Mexico etter at Mexico vant uavhengighet fra Spania i 1821. Etter Gadsden-kjøpet i 1853 ble Tucson en del av USA. Fra august 1861 til midten av 1862 var Tucson hovedstaden for Confederate Territory of Arizona. Fram til 1863 var Tucson og resten av Arizona en del av New Mexico Territory. Fra 1867 til 1889 var Tucson igjen hovedstad, og da for «Arizona Territory». I 1879 ble avisa Arizona Daily Star stiftet.
University of Arizona som ligger i Tucson ble stiftet i 1885.
I 1900 bodde det 7 531 mennesker i Tucson. Befolkningen økte gradvis til 13 913 i 1910, 20 292 i 1920, og 36 818 i 1940.


== Klima ==
Tucson har i hovedsak to årstider, sommer og vinter. Sommeren i Tucson varer typisk fra mai til oktober. Tucson har også monsun som vanligvis starter i begynnelsen av juli og varer i omtrent åtte uker.


== Eksterne lenker ==
(en) Offisielt nettsted 
(en) Tucson, Arizona – kategori av bilder, video eller lyd på Commons 
(en) Tucson, Arizona – galleri av bilder, video eller lyd på Commons 
(en)  Tucson hos Wikivoyage
Metropolitan Tucson Convention & Visitors Bureau
Metropolitan Tucson Chamber of Commerce
Andreas Liebig

Andreas Jochen Gerhard Liebig (født 16. juli 1962 i Gütersloh, Westfalen) er en tysk organist.
Han studerte kirkemusikk ved Westfälische Landeskirchenmusikschule i Herford, og mellom 1983 og 1989 hovedfag i orgel, klaver og musikkteori ved Stuttgarter Musikhochschule hos bl.a. Ludger Lohmann, Adu Frederica Faiss, Helmut Lachenmann og Heinrich Deppert. Han studerte også med Daniel Roth i Paris og Zsigmond Szathmáry i Freiburg, og i 1989–1990 fikk han stipend fra Den tyske akademiske utvekslingstjeneste for å studere ved musikkhøyskolen i Wien med Hans Haselböck.
Liebig vant i 1988 første pris ved Dublins internasjonale orgelkonkurranse og den internasjonale orgelkonkurransen i Odense. Han mottok i 1992 forskningsstipend fra delstaten Schleswig-Holstein. Mellom 1989 og 1993 var han dosent i orgelspill ved Musikhochschule Lübeck, og fra 1995 til 1997 ved Norges musikkhøgskole.
I senere år har han arbeidet som kantor og organist ved en rekke kirker i Danmark, Norge og Sveits og som kunstnerisk leder for flere festivaler og konsertserier. Liebig var blant annet kantor i Nes kirke og også i Sagene kirke, Oslo, mellom 1997 og 2001 og dirigent for Oslo Bach Ensemble i samme periode.
Konsepsjon, kunstnerisk resp. administrativ ledelse av flere festivaler og akademier:

1991: Russische Kulturtage Gütersloh
1992: Internationale Musikwoche Gütersloh, Brahms Festival Lübeck, Internationale Orgelakademie Schloß Burgk, Ostwestfälische Orgeltage
1993: International Organ Academy Ærø
1994/2001/2002: Internasjonale Sommerkonserter Ringebu stavkyrkje
2001-2011: Krummhörner Orgelfrühling
2002ff.: Internationale Sommerkonzerte Dornum - Nachtorgel bei Kerzenschein (Holy-Orgel 1710/11) 
2014ff.: Internationale Orgelkonzerte im Basler Münster og Orgelmusiken zur Mittagszeit im Basler Münster
2017: Orgelsommer Marienhafe - HimmelsstürmerCD-innspillinger:

2002 Stjerneklang på Wagner-orgelet (1741) i Nidarosdomen (HCD 7166)
2003 J. S. Bach – Orgelwerke Vol. I på Schnitger-orgelet i Martinikerk i Groningen. (AM 1390-2 Ars musici – Freiburger Musik Forum)
2007 Magnificat – Orgelportrait Kloster Oelinghausen (AM 1412-2  Ars musici – Freiburger Musik Forum)
2011 Sweet bird - Orgelportrait Dornum (Holy-Orgel 1710/11): Gudrun Sidonie Otto - Sopran, Andreas Liebig Orgel. (AK 1433-1)Mange cross over-prosjekter med ballett og skuespillere som bl.a. Rut Tellefsen, Cyrill Cusack og Karl Michael Vogler, folkemusikere som Sinikka Langeland, Øyonn Groven Myhren og Sondre Bratland. 2007-2009 rektor for Båtsfjord kommunale kulturskole. 
Liebig har vært dosent for orgelspill ved Tiroler Landeskonservatorium i Innsbruck   fra 2013-2015 og, siden mai 2014, Münsterorganist ved katedralen Basler Münster i Basel i Sveits.


== Referanser ==
Softporn Adventure

Softporn Adventure er et tekstbasert eventyrspill skapt av Chuck Benton og utgitt av Sierra On-Line. Det ble laget for Apple II i 1981 og konvertert til DOS i 1991.
Hovedpersonen i spillet må få tak i visse objekter, som han kan bruke til å vinne hjertene til en rekke vakre (og noen ganger ikke så vakre) kvinner. Selv om spillet var ganske uskyldig, også da det kom ut i 1980-årene, var det likevel kontroversielt på grunn av innholdet. Det ble også piratkopiert av mange.
Flere år senere ble Softporn Adventure brukt som inspirasjon da Al Lowe skapte Leisure Suit Larry-serien. Det første spillet i denne serien, Leisure Suit Larry in the Land of the Lounge Lizards, var en nesten tro kopi av Softporn historiemessig.


== Trivia ==
Dette er det eneste spillet Sierra Entertainment har gitt ut som ikke har grafikk.
Fotografiet som ble brukt i TIMEs første artikkel om videospill, var av boksen til Softporn Adventure.
Bildet på boksen til spillet har tre kvinner som sitter i et boblebad. Kvinnen lengst til høyre er Roberta Williams, medstifteren av Sierra og skaperen av King's Quest.
Softporn Adventure er et veldig lite program. Det okkuperer bare 48kB minne og 48kB harddiskplass.


== Eksterne lenker ==
(en) Softporn Adventure hos MobyGames 
(en) Softporn Adventure hos MobyGames 
(en) Softporn Adventure på Internet Movie Database 
(en) Softporn Adventure hos Internet Game Database
De fem familiene

«De fem familiene» er et samleuttrykk for de fem store kriminelle familiene av den italiensk-amerikanske mafiaen som har dominert den tradisjonelle organiserte kriminaliteten i New York.
Tilblivelsen av mafiaen strekker seg helt tilbake til 1860-tallet. Men det var ikke før på 1900-tallet at mafiaen etablerte seg i USA. Internt ble mafiaen splittet til to deler, og det ble kraftig spenning mellom disse partene. Dette ble først lagt merke til 1928, når den ene siden ofte kapret den andres alkohollastebiler (alkohol var den gang ulovlig i USA). Denne interne krigen ble kalt Castellammarese krigen i 1930 og 1931. Grunnen til navnet er fordi den ene siden bestod i begynnelsen av immigranter sendt av den mektige Sicilianske mafiosoen Don Vito Cascio Ferro ifra nærheten av byen Castellammare del Golfo i Sicilia. Denne delens leder var Salvatore Maranzano. Motstanderdelen var ledet av Joe "The Boss" Masseria.
Etter at Joe Masseria ble drept 15. april 1931 la Salvatore Maranzano frem strukturen over mafiaen i USA, denne strukturen har siden det vært uforandret. I grove trekk ble familien styrt av en Boss, assistert av en underboss og delt opp i grupper, alle ledet av en capo og bemannet med soldater. Strukturens tredje-rangerte er en consiglieri (rådgiver), en rolle som ble etablert noe senere.
De store byene nordøst og midtvest i USA ble organisert med en familie pr by. New York ble organisert med fem forskjellige familier, som alle hadde sine respektive bosser som ble utvalgt av Maranzano, disse var: Luciano, Profaci, Gagliano, Bonanno, og Mangano. Det er trolig at det var her ordtaket Cosa Nostra (vår sak) ble til.Maranzano satte seg selv over de fem familiene i New York, og ga seg selv tittelen "capo di tutti capi" (Sjef over alle sjefer). Uansett ble hans regjering kortvarig, da han ble skutt og knivstukket 10. september 1931 av gangstere leid av Luciano og Genovese fordi mente han hadde planer om å få dem drept.
De fem familiene er:

Bonanno, den eneste familien hittil av de fem som har hatt navnet til sin første Boss, tidligere Joe "Bananas" Bonanno
Colombo, tidligere kjent som Profaci-familien under Joe Profaci
Genovese, tidligere kjent som Luciano-familien under Lucky Luciano
Gambino, tidligere kjent som Mangano-familien under Vincent Mangano
Lucchese, tidligere kjent som Gagliano-familien under Gaetano "Tom" GaglianoNoen av familiene har gått under andre navn, eller er kjent under andre navn. For eksempel er Colombofamilien noen ganger kalt Profacifamilien (etter Joe Profaci, en tidligere boss).


== De fem familiene på film ==
I filmen Gudfaren fra 1972 dominerer fem familier byens La Cosa Nostra, men familiene har andre navn enn de virkelige. De mest sentrale familiene i filmen inkluderer Corleone, Tattaglia og Barzini. De to andre, Cuneo og Stracchi, opptrer i bakgrunnen.
Jimmy Hoffa

James Riddle «Jimmy» Hoffa (født 14. februar 1913, forsvunnet 30. juli 1975) var en amerikansk fagforeningsleder. Han var formann for lastebilsjåførenes fagforening, International Brotherhood of Teamsters, fra 1957 til 1971. Han hadde under denne perioden betydelig innflytelse i det amerikanske samfunnet. I 1975 forsvant Hoffa under mystiske omstendigheter og det er viden antatt at han ble myrdet. Det siste stedet man vet at han ble sett var på parkeringsplassen til restauranten Machus Red Fox i delstaten Michigan i USA.
Hoffa ble født i Brazil i Indiana som sønn av en fattig gruvearbeider. Faren døde da han var ung, og Hoffa kunne ikke fortsette på skolen. Han flyttet til Michigan for å arbeide i et varelager. Han var en naturlig leder og var opptatt av den dårlige behandlingen av arbeidere. I 1933, 20 år gammel, var han med på å organisere sin første streik blant arbeiderne som lastet og losset matvarer fra lastebilene.
Hoffa avanserte raskt i fagforeningen Teamsters, som organiserte lastebilsjåfører i Midtvesten og deretter nasjonalt.
I 1964 ble han dømt til 15 års fengsel for bestikkelser. Han ble benådet av president Richard Nixon i 1971 på betingelse av han ikke deltok i fagforeningsaktiviteter i ti år og ble løslatt etter sju år i fengsel. Hoffa planla å gå til sak for å få opphevet denne betingelsen da han forsvant i 1975. Han skulle møte to medlemmer av mafiaen da han forsvant og det antas at han ble bortført og myrdet av mafiaen.
Hoffa var far til James P. Hoffa, dagens leder av Teamsters.
Hans liv og død ble skildret av Jack Nicholson i filmen Hoffa fra 1992.


== Referanser ==


== Eksterne lenker ==
(en) James R. Hoffa – kategori av bilder, video eller lyd på Commons 
(en) Jimmy Hoffa på Internet Movie Database 
(en) Jimmy Hoffa hos The Movie Database 
(en) Jimmy Hoffa hos American National Biography
Subkutan terapi

Subkutan, forkortes ofte som s.c. eller sc, (fra lat. sub = under, cutis = hud), betyr under huden eller ført inn i underhuden (subcutis). Betegner vanligvis administrasjon av legemiddel som injeksjon eller infusjon til underhudsvevet. 
Utførelsen av subkutan injeksjon er enklere,  raskere og mindre smertefull enn ved intravenøs administrasjon.  Til sprøyten brukes en kort, tynn kanyle og kravene til desinfeksjon er ikke så strenge, slik at pasienten selv ofte kan foreta injeksjonen. Resorpsjonen og distribusjonen av legemiddelet fra underhudsvevet til resten av kroppen går langsommere enn ved intravenøs eller intramuskulær injeksjon. 
Det er viktig å variere innstikksted for å hindre varig skade i underhudsvevet, såkalt fettvevsnekrose.


== Bruksområde ==
Legemidler som typisk gis subkutant: 

Insulin
Antikoagulantia (Heparin)
AdrenalinInnen veterinærmedisin gis allergenekstrakter til hyposensibilisering («allergivaksine») subkutant, noe som gjør det mulig for dyreholderen selv å foreta injeksjon. 
En spesiell form er intrakutan injeksjon, hvor medikamentet settes i selve overhuden, epidermis, uten å penetrere. Denne teknikken brukes blant annet ved allergitester og BCG-vaksinasjon. 


== Se også ==
Injeksjonsport
Insulinpenn


== Eksterne lenker ==
(en) Subcutaneous injection – kategori av bilder, video eller lyd på Commons
Kanyle

En kanyle er en hul nål som sammen med en sprøyte brukes innen medisin til å sette inn eller ta ut væske fra menneske- eller dyrekroppen. Eksempler på anvendelsesområder er administrasjon av legemidler eller ernæring parenteralt og blodprøvetaking. Enden av kanylen er som regel slipt skarpt skrått, slik at den lett kan skjære seg med relativt lite smerter inn i vevet. 
Ytre diameter kan angis på flere måter, mest vanlig er millimeter eller gauge.
Aksjonsgruppen mot sosial nød i Bergen

Aksjonsgruppen mot sosial nød i Bergen ble dannet i 1995.  Flertallet i organisasjonen er trygdede eller sosialklienter. Et hovedformål er å øke sosialhjelpssatsene i Bergen, og på sikt få en statlig norm for sosialhjelp på nivå med standardbudsjettet til Statens institutt for forbruksforskning. Man vil også spre informasjon om hvem sosialklientene er, og årsaken til deres situasjon, for å få bukt med den betydelige stigmatisering av sosialklienter som finner sted.
Organisasjonen er medlem av Velferdsalliansen.